En hollandsk lystsejler gik lørdag eftermiddag på grund i havet nord for Læsø. En redningsbåd fra redningsstationen i Østerby samt forsvarets skib Nymfen, der sejler ud fra Frederikshavn kom begge lystsejleren til undsætning, men det lykkedes faktisk for den hollandske skipper at komme fri uden hjælp. - De blev skubbet fri af sø, der kom mod skibet. Det tager ikke vand ind og det sejler for egen kraft, fortæller den vagthavende ved Forsvarets Operationscenter. - Nu bliver de fulgt i havn af en af vores både og så skal man se på, om der er sket skader på båden, fortsætter den vagthavende, der ikke ved hvad grundstødningen skyldes.

Referat:
Lørdag eftermiddag gik en hollandsk lystsejler på grund i sin båd nord for Læsø, men det lykkedes at komme fri uden hjælp.